Stig Sæterbakken ble født på Lillehammer. Han startet sin musikalske karriere som musiker i det avantgardistiske rockebandet «Grå» i 1982. Her spilte han både bass og keyboards. Høsten 1983 ble «Grå» oppløst, og Sæterbakken ble deretter med i «Parodi La Verité». I 1985 flyttet Sæterbakken til Oslo, hvor han fortsatte sitt forfatterskap og videreførte sin musikerkarriere i den avantgardistiske duoen «Ba-Iss». Duoen ga ut tre album før den ble oppløst i 1991. Senere flyttet Sæterbakken tilbake til Lillehammer. Sæterbakken døde for egen hånd 25. januar 2012.